ET
C 24/12
Euroopa Liidu Teataja
17.1.2022
Eelotsusetaotlus, mille on esitanud Tribunal Supremo (Hispaania) 29. juulil 2021 – Consejo General de Colegios Oficiales de Farmacéuticos de España versus Administración General del Estado (Kohtuasi C-469/21) (2022/C 24/16) Kohtumenetluse keel: hispaania Eelotsusetaotluse esitanud kohus Tribunal Supremo
Põhikohtuasja pooled Kaebaja: Consejo General de Colegios Oficiales de Farmacéuticos de España Vastustaja: Administración General del Estado
Eelotsuse küsimused 1.
Kas liikmesriigi õigusnorm, millega luuakse andmekogu töös kasutatava vahendina sõlm, mille omanik on ja mida haldab riigi valitsus, on delegeeritud määrusega (EL) 2016/161 (1) ja eriti selle artiklitega 25, 32, 31, 35, 36 ja 44 kooskõlas? 2.
Kui vastus eelmisele küsimusele on jaatav, siis kas delegeeritud määrusega (EL) 2016/161 ja eriti selle artiklitega 25, 31, 32, 35, 36 ja 44 on kooskõlas liikmesriigi õigusnormid, mis kohustavad apteeke riikliku tervishoiusüsteemi rahastatud ravimite väljastamisel alati kasutama nimetatud sõlme? 3.
Kui vastus eelmisele küsimusele on jaatav, siis kas delegeeritud määrusega (EL) 2016/161 ja eriti selle artiklitega 25, 32, 31, 35, 36 ja 44 on kooskõlas liikmesriigi õigusnorm, mis näeb ette, et kui riigi valitsus ja riigi andmekogu haldav juriidiline isik ei jõua kokkuleppele nimetatud sõlme integreerimises, siis võib selle integreerimise määrata ühepoolselt ja imperatiivselt ministri määrusega?
(1)
Komisjoni 2. oktoobri 2015. aasta delegeeritud määrus (EL) 2016/161, millega täiendatakse Euroopa Parlamendi ja nõukogu direktiivi 2001/83/EÜ üksikasjalike eeskirjade kehtestamisega inimtervishoius kasutatavate ravimite välispakendil olevate turvaelementide kohta (ELT 2016, L 32, lk 1).
Birkenstock IP GmbH ja Birkenstock Sales GmbH 12. augustil 2021 esitatud apellatsioonkaebus Üldkohtu (kuues koda) 2. juuni 2021. aasta otsuse peale kohtuasjas T-365/20: Birkenstock Sales GmbH versus Euroopa Liidu Intellektuaalomandi Amet (Kohtuasi C-498/21 P) (2022/C 24/17) Kohtumenetluse keel: saksa Pooled Apellandid: Birkenstock IP GmbH, Birkenstock Sales GmbH (esindajad: Rechtsanwälte N. Weber ja D. Leisner) Teine menetlusosaline: Euroopa Liidu Intellektuaalomandi Amet Euroopa Kohus (apellatsioonkaebuste menetlusse võtmise üle otsustav koda) otsustas 22. novembri 2021. aasta määrusega jätta apellatsioonkaebuse menetlusse võtmata ja jätta apellandi kohtukulud tema enda kanda.